DECIZIA COMISIEI
din 30 aprilie 2008
privind alocarea contingentelor de import pentru substanțele controlate pentru perioada 1 ianuarie-31 decembrie 2008 în conformitate cu Regulamentul (CE) nr. 2037/2000 al Parlamentului European și al Consiliului
[notificată cu numărul C(2008) 1639]
(Numai textele în limbile bulgară, engleză, franceză, germană, greacă, italiană, letonă, lituaniană, maghiară, malteză, olandeză, polonă, portugheză, slovenă și spaniolă sunt autentice)
(2008/410/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 2037/2000 al Parlamentului European și al Consiliului din 29 iunie 2008 privind substanțele care diminuează stratul de ozon (1), în special articolul 7,
întrucât:
(1)
Limitele cantitative pentru introducerea pe piața comunitară a substanțelor controlate sunt prevăzute la articolul 4 din Regulamentul (CE) nr. 2037/2000 și în anexa III la respectivul regulament.
(2)
Articolul 4 alineatul (2) punctul (i) litera (d) din Regulamentul (CE) nr. 2037/2000 interzice oricărui producător și importator introducerea pe piață sau utilizarea în scopuri proprii a oricărei cantități de bromură de metil după 31 decembrie 2004. Articolul 4 alineatul (4) punctul (i) litera (b) din Regulamentul (CE) nr. 2037/2000 permite derogarea de la această interdicție, în cazul utilizării bromurii de metil pentru satisfacerea cererilor de licențe pentru utilizări critice de către utilizatorii identificați în temeiul articolului 3 alineatul (2) punctul (ii) din regulamentul menționat. Cantitatea de bromură de metil autorizată pentru utilizări critice pentru perioada 1 ianuarie-31 decembrie 2008 va fi publicată într-o decizie distinctă a Comisiei.
(3)
Articolul 4 alineatul (2) punctul (iii) din Regulamentul (CE) nr. 2037/2000 permite o derogare de la articolul 4 alineatul (2) punctul (i) litera (d), în cazul în care bromura de metil este importată sau produsă pentru operațiuni de carantină și tratamente de preexpediție. Cantitatea de bromură de metil care poate fi importată sau produsă în aceste scopuri în 2008 nu trebuie să depășească media nivelului calculat de bromură de metil pe care producătorul sau importatorul a introdus-o pe piață sau a utilizat-o în scopuri proprii pentru operațiuni de carantină și tratamente de preexpediție în anii 1996, 1997 și 1998.
(4)
Articolul 4 alineatul (4) punctul (i) din Regulamentul (CE) nr. 2037/2000 permite o derogare de la articolul 4 alineatul (2), în cazul în care bromura de metil este importată pentru distrugere sau pentru a fi utilizată ca intermediar de sinteză.
(5)
Articolul 4 alineatul (3) punctul (i) litera (e) din Regulamentul (CE) nr. 2037/2000 stabilește nivelul total calculat de hidroclorofluorocarburi pe care producătorii și importatorii îl pot introduce pe piață sau utiliza în scopuri proprii în perioada 1 ianuarie-31 decembrie 2008.
(6)
Comisia a publicat un aviz adresat importatorilor care importă în Comunitate substanțe reglementate care diminuează stratul de ozon (2), primind în urma acestuia declarații privind importurile planificate pentru anul 2008.
(7)
În cazul hidroclorofluorocarburilor, alocarea de contingente producătorilor și importatorilor se face în conformitate cu dispozițiile Deciziei 2007/195/CE a Comisiei din 27 martie 2007 de stabilire a unui mecanism de alocare a cotelor producătorilor și importatorilor de hidroclorofluorocarburi pentru perioada 2003-2009 în conformitate cu Regulamentul (CE) nr. 2037/2000 al Parlamentului European și al Consiliului (3).
(8)
Pentru ca operatorii și companiile să beneficieze în timp util de contingentele de import alocate, asigurând astfel continuitatea necesară a operațiunilor acestora, este necesar ca prezenta decizie să se aplice începând cu data de 1 ianuarie 2008.
(9)
Măsurile prevăzute de prezenta decizie sunt conforme cu avizul comitetului instituit prin articolul 18 alineatul (1) din Regulamentul (CE) nr. 2037/2000,
ADOPTĂ PREZENTA DECIZIE:
Articolul 1
(1) Cantitatea de substanțe controlate din grupa I (clorofluorocarburi 11, 12, 113, 114 și 115) și din grupa II (alte clorofluorocarburi complet halogenate), reglementate prin Regulamentul (CE) nr. 2037/2000, care poate fi pusă în liberă circulație în Comunitate în anul 2008 din surse externe Comunității este de 8 608 000,00 kilograme PDO (potențial de diminuare a ozonului).
(2) Cantitatea de substanțe controlate din grupa III (haloni), reglementate prin Regulamentul (CE) nr. 2037/2000, care poate fi pusă în liberă circulație în Comunitate în anul 2008 din surse externe Comunității este de 5 144 000,00 kilograme PDO.
(3) Cantitatea de substanțe controlate din grupa IV (tetraclorură de carbon), reglementate prin Regulamentul (CE) nr. 2037/2000, care poate fi pusă în liberă circulație în Comunitate în anul 2008 din surse externe Comunității este de 10 000 330,00 kilograme PDO.
(4) Cantitatea de substanțe controlate din grupa V (1,1,1-tricloretan), reglementate prin Regulamentul (CE) nr. 2037/2000, care poate fi pusă în liberă circulație în Comunitate în anul 2008 din surse externe Comunității este de 400 060,00 kilograme PDO.
(5) Cantitatea de substanțe controlate din grupa VI (bromură de metil), reglementate prin Regulamentul (CE) nr. 2037/2000, care poate fi pusă în liberă circulație în Comunitate în anul 2008 din surse externe Comunității pentru utilizarea în operațiuni de carantină și tratamente de preexpediție, ca intermediar de sinteză și pentru distrugere, este de 1 372 411,20 kilograme PDO.
(6) Cantitatea de substanțe controlate din grupa VII (hidrobromofluorocarburi), reglementate prin Regulamentul (CE) nr. 2037/2000, utilizate ca intermediari de sinteză, care poate fi pusă în liberă circulație în Comunitate în anul 2008 din surse externe Comunității este de 146,00 kilograme PDO.
(7) Cantitatea de substanțe controlate din grupa VIII (hidroclorofluorocarburi), reglementate prin Regulamentul (CE) nr. 2037/2000, care poate fi pusă în liberă circulație în Comunitate în anul 2008 din surse externe Comunității este de 10 102 977,467 kilograme PDO.
(8) Cantitatea de substanțe controlate din grupa IX (bromoclorometan), reglementate prin Regulamentul (CE) nr. 2037/2000, care poate fi pusă în liberă circulație în Comunitate în anul 2008 din surse externe Comunității este de 168 012,00 kilograme PDO.
Articolul 2
(1) Alocarea contingentelor de import pentru clorofluorocarburile 11, 12, 113, 114 și 115 și pentru alte clorofluorocarburi complet halogenate pentru perioada 1 ianuarie-31 decembrie 2008 se face în scopurile prevăzute și pentru întreprinderile menționate în anexa I.
(2) Alocarea contingentelor de import pentru haloni pentru perioada 1 ianuarie-31 decembrie 2008 se face în scopurile prevăzute și pentru întreprinderile menționate în anexa II.
(3) Alocarea contingentelor de import pentru tetraclorura de carbon pentru perioada 1 ianuarie-31 decembrie 2008 se face în scopurile prevăzute și pentru întreprinderile menționate în anexa III.
(4) Alocarea contingentelor de import pentru 1,1,1-tricloretan pentru perioada 1 ianuarie-31 decembrie 2008 se face în scopurile prevăzute și pentru întreprinderile menționate în anexa IV.
(5) Alocarea contingentelor de import pentru bromura de metil pentru perioada 1 ianuarie-31 decembrie 2008 se face în scopurile prevăzute și pentru întreprinderile menționate în anexa V.
(6) Alocarea contingentelor de import pentru hidrobromofluorocarburi pentru perioada 1 ianuarie-31 decembrie 2008 se face în scopurile prevăzute și pentru întreprinderile menționate în anexa VI.
(7) Alocarea contingentelor de import pentru hidroclorofluorocarburi pentru perioada 1 ianuarie-31 decembrie 2008 se face în scopurile prevăzute și pentru întreprinderile menționate în anexa VII.
(8) Alocarea contingentelor de import pentru bromoclorometan pentru perioada 1 ianuarie-31 decembrie 2008 se face în scopurile prevăzute și pentru întreprinderile menționate în anexa VIII.
(9) Contingentele de import pentru clorofluorocarburile 11, 12, 113, 114 și 115 și pentru alte clorofluorocarburi complet halogenate, haloni, tetraclorură de carbon, 1,1,1-tricloretan, bromură de metil, hidrobromofluorocarburi, hidroclorofluorocarburi și bromoclorometan pentru perioada 1 ianuarie-31 decembrie 2008 sunt stabilite în anexa IX.
Articolul 3
Prezenta decizie se aplică de la 1 ianuarie 2008 până la 31 decembrie 2008.
Articolul 4
Prezenta decizie se adresează următoarelor întreprinderi:
Agropest Sp. z o.o.
ul. Górnicza 12/14
PL-91-765 Łódź
Albemarle Chemicals SAS
28, Étang de la Gaffette
F-13521 Port-de-Bouc
Albemarle Europe SPRL
Parc Scientifique Einstein
Rue du Bosquet 9
B-1348 Louvain-la-Neuve
Alcobre SA
C/Luis I, Nave 6-B
Poligono Industrial Vallecas
E-28031 Madrid
Arkema SA
420, rue d'Estienne D'Orves
F-92705 Colombes
AT-Karlovo
56 A, General Kartzov str.
Karlovo 4302
Bulgaria
Avantec SA
26, Avenue du Petit Parc
F-94683 Vincennes
Bang & Bonsomer
20/22 - 3 Jekaba str
LV-1050 Riga
BASF SE
Carl-Bosch-Str. 38
D-67605 Ludwigshafen
BaySystems Ibéria
Crta Vilaseca - La Pineda s/n
E-43006 Tarragona
Blye Engineering Co Ltd
Naxxar Road
San Gwann SGN 07
Malta
Bromotirrena Srl
Via Torino, 4
I-04022 Fondi (LT)
Calorie Fluor SAS
503, rue Hélène Boucher
ZI Buc - BP 33
F-78534 Buc Cedex
Desautel SAS
Parc d'Entreprises BP 9
F-01121 Montluel (Cedex)
Dow Deutschland Anlagegesellschaft mbH
Buetzflethersand
D-21683 Stade
DuPont de Nemours (Nederland) BV
Baanhoekweg 22
3313 LA Dordrecht
Nederland
Dyneon GmbH & Co KG
Werk Gendorf
D-84504 Burgkirchen
Empor d.o.o.
Leskoškova 9a
SLO-1000 Ljubljana
Etis d.o.o.
Trzaska 333
SLO-1000 Ljubljana
Eurobrom BV
Fosfaatweg 48
1013 BM Amsterdam
Nederland
Freolitus
Centrine g. 1D
Ramučiai, Kauno r. LT-54464
Lithuania
Fenner Dunlop
Oliemolenstraat 2
9203 ZN Drachten
Nederland
Fujifilm Electronic Materials (Europe) NV
Keetberglaan 1A
Haven 1061
B-2070 Zwijndrecht
G.A.L Cycle-Air Ltd
3, Sinopis Str.,
Strovolos
2835 Nicosia
Cyprus
Galco SA
Avenue Carton de Wiart 79
B-1090 Brussels
Harp International Ltd.
Gellihirion Industrial Estate
Rhondda Cynon Taff
Pontypridd CF37 5SX
United Kingdom
Honeywell Fluorine Products Europe BV
Laarderhoogtweg 18,
1101 EA Amsterdam
Nederland
Hovione Farmaciencia SA
Sete Casas
P-2674-506 Loures
Ineos Fluor Ltd
PO Box 13, The Heath
Runcorn, Cheshire WA7 4QX
United Kingdom
Laboratorios Miret SA (Lamirsa)
Geminis 4
E-08228 Terrassa (Barcelona)
Linde Gaz Polska Sp. z o.o.
al. Jana Pawla II 41 a
PL-31-864 Kraków
Matero Ltd
PO Box 51744
3508 Limassol
Cyprus
Mebrom NV
Assenedestraat 4
B-9940 Rieme Ertvelde
Poż-Pliszka Sp. z o.o.
ul. Szczecińska 45
PL-80-392 Gdańsk
PUPH SOLFUM Sp. z o.o.
ul. Ziemiańska 21
PL-95-070 Rąbień AB
Refrigerant Products Ltd.
Banyard Road
Portbury West
Bristol BS20 7XH
United Kingdom
Sigma Aldrich Company
The Old Brickyard, New Road
Gillingham SP8 4XT
United Kingdom
Sigma Aldrich Logistik GmbH
Riedstraße 2
D-89555 Steinheim
SJB Energy Trading BV
Slagveld 15
3230 AG Brielle
Nederland
Solquimia Iberia
C/Mexico no 3
E-50196 La Muela (Zaragoza)
Solvay Fluor GmbH
Hans-Böckler-Allee 20
D-30173 Hannover
Solvay Organics GmbH
Hans-Böckler-Allee 20
D-30173 Hannover
Solvay Solexis SpA
Viale Lombardia 20
I-20021 Bollate (MI)
Syngenta Crop Protection
Surrey Research Park
30 Priestly Road, Guildford Surrey
GU2 7YH
United Kingdom
Tazzetti Fluids SRL
Corso Europa n. 600/a
I-10070 Volpiano (TO)
Vrec-Co Import-Export Kft.
Kossuth u. 12
HU-6763 Szatymaz
Wigmors
ul. Irysowa 5
PL-51-117 Wrocław
Wilhelmsen Maritime Service AS
Wilhelmbarentstraat 50, 3165 AB
Rotterdam/Albrandswaard
Nederland
Zakłady Azotowe w Tarnowie-Mościcach
ul. Kwiatkowskiego 8
PL-33-101 Tarnów
Zephyr Kereskedelmi és Szolgáltató Kft.
6000 Kecskemét
Tatár sor 18.
Hungary
Adoptată la Bruxelles, 30 aprilie 2008.